మార్కెట్లకు అంతర్జాతీయ మద్దతు
- 102 పాయింట్లు పెరిగిన సెన్సెక్స్‌
ముంబయి: దేశీయ స్టాక్‌ మార్కెట్లు కొత్త ట్రేడింగ్‌ వారానికి లాభాలతో ఆహ్వానం పలికాయి. ఐరోపా మార్కెట్లలో సానుకూల పరిణామాలకు తోడు ఓఎన్‌జీసీ. ఐసీఐసీఐ సూచీల మద్దతుతో సోమవారం దేశీయ స్టాక్‌ మార్కెట్లు లాభాలలో నిలిచాయి. మరోవైపు సెప్టెంబర్‌తో ముగిసిన త్రైమాసికంలో పలు కార్పొరేట్‌ కంపెనీలు మెరుగైన ఆర్థిక ఫలితాలు ప్రకటించనున్నాయన్న అంచనాలు కూడా మదుపర్లలో విశ్వాసాన్ని నింపాయి. ఈ నేపథ్యంలోనే నేషనల్‌ స్టాక్‌ ఎక్సేంజీ నిఫ్టీ 15.9 పాయింట్లు పెరిగి 8,708.95 పాయింట్ల వద్ద ముగిసింది. బీఎస్‌ఈ సెన్సెక్స్‌ 101.90 పాయింట్లు పెరిగి 28,179.08 పాయింట్ల వద్ద స్థిరపడింది. మిడ్‌క్యాప్‌ 0.1% తగ్గింది, స్మాల్‌క్యాప్‌ 0.5 శాతం పెరిగింది. మొత్తంగా మదుపర్ల మద్దతుతో 1681 స్టాక్స్‌ లాభాల్లో ముగియగా మరోవైపు 1171 స్టాక్స్‌ నష్టాలను ఎదుర్కొన్నాయి. బీఎస్‌ఈలో రంగాల వారిగా ఆయిల్‌ అండ్‌ గ్యాస్‌ సూచీ 1.67 శాతం, పీఎస్‌యూ 1.54 శాతం, ఆటో 0.84 శాతం, బ్యాంకింగ్‌ 0.6 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు ఐటీ సూచీ 0.96 శాతం, టెక్‌ 0.94 శాతం, కాపిటల్‌ గూడ్స్‌ 0.67 శాతం, కన్జూమర్‌ డ్యూరెబుల్స్‌ 0.33 శాతం చొప్పున నష్టాలు చవి చూవాయి. సెన్సెక్స్‌లో ఓఎన్‌జీసీ 4.61 శాతం, టాటా మోటార్స్‌ 2.67శాతం, ఐసీఐసీఐ బ్యాంకు 2.47 శాతం, కోల్‌ ఇండియా 2.46 శాతం, ల్యూపిన్‌ 2.05 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు విప్రో 3.09 శాతం, ఏషియ ం చొప్పున అధిక నష్టాలు చవి చూశాయి. ఆయిల్‌ అండ్‌ న్యాచురల్‌ గ్యాస్‌ సూచీలు ప్రధానంగా మార్కెట్లకు మద్దతు చేశాయి. ఈ ఏడాది ముగింపు నాటికి అమెరికా ఫెడరల్‌ రిజర్వు వడ్డీ రేట్లు పెంచనుందన్న ఊహాగానాల్లో డాలర్‌కు డిమాండ్‌ లభించింది.
మీ స్నేహితులకు రికమెండ్ చెయ్యండి